Ignatius fan Loyola

De hillige Iñigo Lopez de Loyola (kastiel Loyola by Azpeitia, 24 desimber 1491 - Rome, 31 july 1556), better bekend mei syn Latynse namme Ignatius fan Loyola, waard ferneamd troch syn oandiel yn de stifting fan de Sosiëteit fan Jezus, as de earste "generaal" dêrfan en troch syn Geastlike Oefeningen. Hy waard yn 1622 hillige troch paus Gregorius XV. Syn hjeldei falt op 31 july.

Hy wie de soan fan in Spaanske ealjeman. It skynt dat er der yn syn jonge jierre op los libbe hat, mar ûnder tsjinst yn it Spaanske leger kaam er yn 1521 in omkear by de Frânske belegering fan Pamplona, doe't in kanonskûgel syn skonken ferwûne. Neidat er better wie makke er yn 1534, mei seis oere lju, út Parys wei in pylgerstocht nei Palestina. Loyola waard yn 1537 yn feneesje ta preester wijd. Yn 1539 waard de oarder fan Jezuïten stifte te Rome. Fan Loyola leit yn Rome bedobbe yn de Jezuïtetsjerke Il Gesù.

In syn berteplak Loyola, yn Spaansk Baskenlân, waard in kleaster en in tsjerke boud, wijd oan Ignatius, dat in beafeartsplak wurden is.

It Ignatiusgymnasium yn Amsterdam is ferneamd nei dizze hillige. 

 Sjoch ek 
 Jezuïten
 Loyola (hillichdom)

Kategory:Spaansk teolooch
Kategory:Spaansk kristlik preester
Kategory:Roomsk-katolyk preester
Kategory:Spaansk jezuyt
Kategory:Kristlik mystikus
Kategory:Spaanske adel
Kategory:Spaansk hillige
Kategory:Roomsk-katolyk hillige
Kategory:Baskysk persoan
Kategory:Persoan berne yn 1491
Kategory:Persoan stoarn yn 1556